Szám: 1-6/2019. 15. sz. napirendi pont

**E l ő t e r j e s z t é s**

**Zalaszentgrót Város Önkormányzat Képviselő-testületének**

**2019. április 25-i rendes, nyilvános ülésére**

**Tárgy:** Szavazatszámláló Bizottsági tagok és póttagok megválasztása

**Tisztelt Képviselő-testület!**

Az Európai Tanács döntése értelmében az Európai Unió országaiban 2019. május 23. - 26. között kell megtartani az európai parlamenti választásokat. Magyarország Alaptörvényének 9. cikk (3) bekezdés e) pontja alapján a köztársasági elnök tűzi ki az európai parlamenti választás időpontját. Áder János köztársasági elnök – összhangban az uniós rendelkezésekkel, az Alaptörvényben kapott felhatalmazás alapján – az európai parlamenti választások magyarországi időpontját 2019. május 26-ára tűzte ki.

A választási eljárásról szóló 2013. évi XXXVI. törvény (a továbbiakban: Ve.) 24. § (1) bekezdésében foglaltaknak megfelelően Zalaszentgróton, mint több szavazókörrel rendelkező településen a 10 szavazókörben működő szavazatszámláló bizottságokba, továbbá a települési nemzetiségi önkormányzati választásokonműködő szavazatszámláló bizottságba Zalaszentgrót Város Önkormányzatának Képviselő-testülete a 15/2018. (II. 15.) számú határozatával 3-3 tagot és 2-2 póttagot választott.

A szavazatszámláló bizottság választott tagjának megbízatása a következő általános választásra megválasztott választási bizottság alakuló üléséig tart. Ezt megelőzően is megszűnik a választási bizottság választott tagjának megbízatása:

a) ha a megbízatás Ve. [17. §](http://www.opten.hu/loadpage.php?dest=OISZ&twhich=225672&srcid=ol8885&tvalid=2014.7.24.#sid51456)-ában foglalt feltételei *– a településen lakcímmel rendelkezik, szerepel a központi névjegyzékben, az országgyűlési képviselők választásán jelöltként indulhat –* megszűntek,

b) a Ve. [18. §](http://www.opten.hu/loadpage.php?dest=OISZ&twhich=225672&srcid=ol8885&tvalid=2014.7.24.#sid56064)-a szerinti összeférhetetlenség esetén,

c) lemondással, valamint

d) a tag halálával.

A fentiekben hivatkozott képviselő-testületi határozat meghozatala óta eltelt időben **két-két választott tag és póttag megbízatása szűnt meg lemondással, a szavazásnapi bizottsági munkában való akadályoztatásuk okán.** Következésképpen

* a 2. számú szavazókörben póttagsági tisztséget betöltő Badicsné Hegedüs Anikó (8790 Zalaszentgrót, Katalin ltp. 3. 3. em. 14. a. szám alatti lakos),
* a 6. számú szavazókörben póttagsági tisztséget betöltő Hompók Mónika (8790 Zalaszentgrót, Virág Benedek u. 9. szám alatti lakos),
* a 9. számú szavazókörben tagsági tisztséget betöltő Aczél László Károlyné (8785 Zalaszentgrót, Bezerédi u. 33. szám alatti lakos),
* a 9. számú szavazókörben tagsági tisztséget betöltő Bajzék Krisztina (8785 Zalaszentgrót, Templom u. 6. szám alatti lakos), valamint
* a 9. számú szavazókörben az eddig póttagsági tisztséget betöltő Bors Csaba (8785 Zalaszentgrót, Koppányi u. 52. szám alatti lakos) - aki az eddig tagsági tisztséget betöltő, lemondási jogával élő Bajzék Krisztina (8785 Zalaszentgrót, Templom u. 6. szám alatti lakos) helyébe lép -,

helyett **új tagok, illetve póttagok megválasztása szükséges a T. Képviselő-testület részéről.**

A Ve. 24. § (1) bekezdése értelmében a szavazatszámláló bizottsági tagok és póttagok személyére a helyi választási iroda vezetője, azaz a jegyző tesz indítványt. Felhívom a Tisztelt Képviselő-testület figyelmét, hogy a Ve. 25. §-a szerint **a választási bizottság tagjaira és póttagjaira tett indítványhoz módosító javaslat nem nyújtható be, megválasztásukról egy szavazással dönt a Képviselő-testület.**

A megválasztandó szavazatszámláló bizottsági tagok és póttagok személye kapcsán figyelembe kellett venni a Ve. 17-18. §-ában foglalt előírásokat. Eszerint a Ve. 17. §-a kiköti, hogy a szavazatszámláló bizottságnak csak a településen lakcímmel rendelkező, a központi névjegyzékben szereplő választópolgár lehet tagja, aki az országgyűlési képviselők választásán jelöltként indulhat.

A szavazatszámláló bizottsági tagok és póttagok személyére vonatkozó indítványtétel kapcsán figyelembevételre került a Ve. összeférhetetlenségi szabályokat tartalmazó 18. §-a is, miszerint a választási bizottságnak nem lehet választott tagja:

* a köztársasági elnök,
* a háznagy,
* képviselő,
* alpolgármester,
* jegyző,
* másik választási bizottság tagja, választási iroda tagja,
* a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt és a tényleges szolgálatot ellátó önkéntes tartalékos katona,
* jelölt,
* párt tagja,
* a választókerületben jelöltet állító jelölő szervezet tagja,
* a választókerületben induló jelölt hozzátartozója,
* a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, állami szolgálati jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével, állami vezető.

A fenti törvényi előírások figyelembevételével **az alábbi személyek megválasztására teszek indítványt:**

* **a 2. számú szavazókörben Ékes Gézáné** 8790 Zalaszentgrót, Május 1. u. 7/B. szám alatti lakost a póttagsági tisztségre,
* **a 6. számú szavazókörben Kövér-Parragi Cecília** 8790 Zalaszentgrót, Virág Benedek u. 14. szám alatti lakost a póttagsági tisztségre,
* **a 9. számú szavazókörben Hetényiné Tóth Anett** 8785 Zalaszentgrót, Koppányi u. 10. szám alatti lakost a tagsági tisztségre,
* **a 9. számú szavazókörben** az eddig póttagsági tisztséget betöltő **Bors Csaba** 8785 Zalaszentgrót, Koppányi u. 52. szám alatti lakost a tagsági tisztségre, valamint
* **a 9. számú szavazókörben Varga Katalin** 8785 Zalaszentgrót, Koppányi u. 107. szám alatti lakost a póttagsági tisztségre javaslom megválasztani.

A szavazatszámláló bizottság nem csupán *választott*, hanem *megbízott tagokból* is áll, akiket az az európai parlamenti választáson listát állító jelölő szervezetek bíznak meg. A szavazatszámláló bizottságokba két-két tag bízható meg. Az európai parlamenti választáson listát állító jelölő szervezetek 2019. május 17. napjáig élhetnek a választási bizottság megbízott tagjaira vonatkozó bejelentési jogukkal. A választási bizottságok megbízott tagjainak megbízatása a választás eredményének jogerőssé válásáig tart.

Kérem a Tisztelt Képviselő-testületet, hogy a határozati javaslatban feltüntetett szavazókörökbe az ott megjelölt választópolgárokat a szavazatszámláló bizottság tagjainak, illetve póttagjainak válassza meg.

**Határozati javaslat**:

Zalaszentgrót Város Önkormányzatának Képviselő-testülete a Szavazatszámláló Bizottsági tagok megválasztása tárgyában hozott 15/2018. (II. 15.) számú határozatát az alábbiak szerint módosítja.

Zalaszentgrót Város Önkormányzatának Képviselő-testülete a választási eljárásról szóló 2013. évi XXXVI. törvény 24. § (1) bekezdésében foglaltak alapján

* a zalaszentgróti 2. számú szavazókörben működő szavazatszámláló bizottság póttagjának megválasztott Badicsné Hegedüs Anikó 8790 Zalaszentgrót, Katalin ltp. 3. 3. em. 14. a. szám alatti lakos helyett Ékes Gézáné 8790 Zalaszentgrót, Május 1. u. 7/B. szám alatti lakost,
* a zalaszentgróti 6. számú szavazókörben működő szavazatszámláló bizottság póttagjának megválasztott Hompók Mónika 8790 Zalaszentgrót, Virág Benedek u. 9. szám alatti lakos helyett Kövér-Parragi Cecília 8790 Zalaszentgrót, Virág Benedek u. 14. szám alatti lakost,
* a zalaszentgróti 9. számú szavazókörben működő szavazatszámláló bizottság tagjának megválasztott Aczél László Károlyné 8785 Zalaszentgrót, Bezerédi u. 33. szám alatti lakos helyett Hetényiné Tóth Anett 8785 Zalaszentgrót, Koppányi u. 10. szám alatti lakost,
* a zalaszentgróti 9. számú szavazókörben működő szavazatszámláló bizottság tagjának megválasztott Bajzék Krisztina 8785 Zalaszentgrót, Templom u. 6. szám alatti lakos helyett a bizottságban az eddig póttagsági tisztséget betöltő Bors Csaba 8785 Zalaszentgrót, Koppányi u. 52. szám alatti lakost,
* a zalaszentgróti 9. számú szavazókörben működő szavazatszámláló bizottság póttagjának megválasztott Bors Csaba 8785 Zalaszentgrót, Koppányi u. 52. szám alatti lakos helyett Varga Katalin 8785 Zalaszentgrót, Koppányi u. 107. szám alatti lakost választja meg.

A Képviselő-testület felkéri a jegyzőt, hogy a szavazatszámláló bizottságokba megválasztott személyek részére a megbízólevelet adja ki és biztosítsa, hogy a választási eljárásról szóló 2013. évi XXXVI. törvényben előírt esküt vagy fogadalmat legkésőbb a szavazást megelőző második napon belül a polgármester előtt letegyék.

**Felelős**: Baracskai József polgármester

Dr. Simon Beáta jegyző

**Határidő:** 2019. május 24.

Zalaszentgrót, 2019. április 18.

**Dr. Simon Beáta**

jegyző

A határozati javaslat a törvényességi előírásoknak megfelel.

Dr. Simon Beáta

jegyző